
PROME MINISTER 


ORIANA WOUTERS TA 
REPRESENTA ARUBA NA 
E CONFERENCIA COP28 

NA DUBAI 


E siman aki, 30 di november pa 12 di december, ta tuma luga 
na Dubai e di 28 conferencia anual riba cambio climatico 
di Nacionnan Uni, COP28, E conferencia aki ta tuma luga 
anualmente pa evalua progreso den maneho di clima, negocia 
y tuma desicionnan tocante e implementacionnan. 


Di parti di Gobierno di Aruba, ningun minister lo biaha pa Dubai 
pa e conferencia aki pero hunto cu Gobierno di Reino, a dicidi 
cu Minister di Energia di Hulanda, Rob Jetten, lo representa 
Reino. 


Pa Aruba sinembargo, sefiora Oriana Wouters, kende ta un 
hoben pasiona pa medio ambiente y agricultura a wordo 
selecta pa e organisacion internacional Island Innovation, pa 
representa e bos di hobennan na e conferencia di COP28. 
Island Innovation a selecta 10 hoben den region, mayoria 
mucha muhe, pa un experiencia y aprendisahe completamente 
financia. Oriana Wouters den esaki lo sali pa e interesnan di 
Aruba. 


Dialuna 20 di November, Prome Minister Evelyn Wever-Croes 
y Minister di Energia Glenbert Croes a reuni cu Oriana tocante 
su participacion na COP28 y alabes a duna Oriana informacion 
tocante e maneho di Gobierno pa cu energia. Presente tambe 
den e reunion tawata sefiora Joselyn Croes di DBB. Minister 
Glenbert Croes a entrega Oriana e Nacional Energy Policy cu 
durante Gabinete Wever-Croes | a wordo traha y ehecuta awo 
den Gabinete Wever-Croes II. Durante e reunion a intercambia 
cu Oriana riba diferente iniciativa di Gobierno di Aruba riba 
adaptacion na cambio climatico. 


Den nomber di Gobierno di Aruba, Prome Minister ta felicita 
sefiora Oriana Wouters y ta dese'e hopi exito na e conferencia 
COP28 y pa representa e bos di Aruba den un conferencia 
asina importante. MN 

Dialuna atardi Minister di Transporte, Sr. Ursell Arends tabata 
invitado pa inaugura e stacion di carga pa auto electrico na 
Hilton Aruba. Un iniciativa di sector priva pero cu ta marca 
un momento clave den promocion di energia limpi y uzo di 
vehiculo electrico ariba nos isla. 


Minister Arends a wordo ricibi door di e Larry Tuck, Gerente 
General di Hilton Aruba y Reinier Kooi Gerente General di Avis, 
Budget,Payless kendenan a duna e mandatario splicacion 
amplio di e esfuersonan di nan compania pa un direccion mas 
sostenibel. 


E stacion di carga yama 'D-Point' ta wordo poni disponibel pa 
dos espacio di parkeo cu ta ekipa cu e infrastructura necesario 
pa por carga e bateria di un auto electrico. Roel van Amerongen, 
Gerente di Compras di Dynaf kende ta proveedor di e stacion 
di carga a duna di conoce cu e ta ful automatico y a duna 
demonstracion di con pa uz'e. E adicion aki ta bin despues cu 
diferente companianan cu ta huur auto a opta pa reemplasa 
algun di nan vehiculonan pa asina yama 'EV (Electric Vehicle) 
cars'. Pues e instalacion di e stacion di carga lo facilita e uzo y 

Un paso importante den nos isla su trayectoria pa un futuro di 
transportacion mas sostenibel 


Minister Arends ta brinda su apoyo na e iniciativa di 
accesibilidad na stacionnan di carga pa autonan electrico 
mirando cu e ta aporta y cuadra na locual su maneho encuanto 
transporte y medio ambiente ta purba di logra. E maneho pa 
transporte publico lo ser publica prome cu fin di afía y ta dirigi 
riba promove mobilidad, garantisa un transporte publico sigur, 
husto, accesibel y duradero. MN 

MINISTER GEOFFREY 
WEVER CU PRESENTACION 
DI SUSTAINABLE 
DEVELOPMENT GOALS 
NA SCOL PRIMARIO 
KUDAWECHA 


E bishita recien di Minister Geoffrey Wever na Scol Primario 
Kudawecha a revela un interaccion extraordinario entre e 
studiantenan di 6e klas riba e temanan relaciona cu Sustainable 
Development Goals (SDG's). Durante e mandatario su 
presentacion, e muchanan a demostra un afinidad natural pa e 
asuntonan discuti y cu un entusiasmo hopi activo pa participa 
den e dialogo. 


E muchanan di Scol Primario Kudawecha a expresa nan ideanan 
y vision relaciona cu e tema di SDG's pa Aruba, demostrando 
no solamente un comprension di e metanan pero tambe un 
deseo berdadero pa contribui na un mundo mas sostenibel. 


"Ta realmente un inspiracion pa mira e nivel di consciencia y 
interaccion cu e muchanan a demostra di tin pa e metanan 
di desaroyo sostenibel," Minister Wever a comenta." Minister 
Wever a enfatisa e importancia di educacion trempan riba e 
topico di desaroyo sostenibel y pa crea e conscientisacion 
cerca e hoben di e importancia di esaki. 


"Nan ta e lidernan di mafian, y nos mester segura cu nan ta 
ekipa cu e conocemento, mentalidad y hermentanan necesario 
pa enfrenta e desafionan ambiental y social cu nos mundo ta 
enfrentando," minister Wever a añadi. 


E Minister ta gradici e personal, docente y e alumnonan pa nan 
hospitalidad y pa e intercambio valioso di ideanan. "E afinidad 
cu e muchanan a demostra ta algo cu nos lo carga cu nos 
como inspiracion den nos trabounan adelante," Minister Wever 
a conclui. 

DECEMBER SCHEDULE 


Saturday, December 2 | 4:00 PM to 6:00 PM 
Caya G.F. Betico Croes 


MUSICAL ENTERTAINMENT: 


Saturday, December 9 | 4:00 PM to 6:00 PM 
Caya G.F. Betico Croes 


MUSICAL ENTERTAINMENT: of (24 


Saturday, December 16 | 4:00 PM to 6:00 PM 
Plaza Daniel Leo 


KIDPRENEURS BAZAAR 
Caribeña 


MUSICAL ENTERTAINMENT: / 


Saturday, December 23 | 6:00 PM to 8:00 PM 
Gaya G.F. Betico Croes 


SHOPPING NIGHT 


MUSICAL ENTERTAINMENT: 


— 


de. inisteri di Asuntonan Economico, 

A FIRMA CONTRACT CU CONTRATISTA PA LOKE TA E 
RENOBACION DI EX WARDA DI POLIS SAVANETA 


) | > ( 
Diamars mainta, durante conferencia di prensa di Gobierno 
di Aruba, Minister di Husticia y Asuntonan Social sr. Rocco 
Tjon a firma contract cu representante di e compania ALBO 
como tambe Monumenten Bureau pa loke ta e renobacion di e 
edificio di ex warda di Polis Savaneta, cual ta un monumento. 


Manera ta concoci, den e plan di maneho di Ministerio di 
Husticia y Asuntonan Social, e ta importante pa inverti y 
crea condicionnan pa asina e personal por haci nan trabou 
na un manera eficiente y sano. Inversionnan pa loke ta trata 
infrastructura ta hopi importante y asina a bin ta inverti caba 
den diferente proyecto infrastructural pa e parti di husticia. 


Asina por menciona cu a renoba Brandweer post siera y pa otro 
aña a haya aprobacion pa renoba post oscar, cual ta e post situa 
na aeropuerto. Banda di esaki, warda di Polis di playa a muda 
pa un edificio completamente nobo na Paardenbaaistraat, y e 
warda na San Nicolas ta wordo renoba por completo. Pues, 
awo a toca e turno na e edificio di e ex warda di polis na 
Savaneta, cual pa hopi aña tawata un edificio bandona, y awo 
ta bay wordo renoba por completo. 


Ta trata di un inversion grandi di alrededor di un miyon florin, 
caminda e trabounan lo inicia na januari 2024, y lo termina 
despues di 160 dia pa asina conta cu un edificio completamente 
renoba. A base di palabracionnan cu Korpschef, e edificio aki 
ta bay wordo uza door di Cuerpo Policial, caminda diferente 
ekipo di Cuerpo Policial ta bay wordo ubica akinan. 


Cu e proyecto aki acerca, Savaneta lo bay conta cu dos 
edificio pa e cadena hudicial; dos diferente ekipo di Cuerpo 
Policial lo bay wordo ubica na Savaneta. Manera ta conoci e 
otro ekipo cu lo bay wordo ubica na Savaneta, ta e ekipo di e 
Operation Command Center, cual na e momentonan aki ta bou 
di renobacion y lo keda cla na April 2024. E ekipo aki ta bay 
percura pa vigila e imagennan di e diferente proyectonan di 
camaranan di siguridad. 


Por ultimo, minister Tjon a expresa di ta agradecido na 
Monumenten Bureau, cu a percura pa henter e proceso di 
destaho cana debidamente, pa cual e escogencia a cay riba e 
compania ALBO. Tambe, ta hopi satisfecho cu ALBO a bay di 
acuerdo pa asumi e responsabilidad pa ehecuta e proyecto aki 
pa pais Aruba. MN 

Diamars mainta, Minister di Ensefiansa y Deporte Endy Croes 
a reuni cu Sr. Jessy Beukenboom, Sr. Vladimir Wolf y Sr. Will 
Erasmus di Instituto Віра Saludabel y Activo (IBISA). Durante e 
reunion aki a trata dos proyecto deportivo grandi pa Aruba, esta 
WE Aruba y Weganan Interinsular. Manera ta conoci, despues 
di shete afía Weganan Interinsular entre e scolnan di Aruba, 
Boneiro y Curaçao a inicia bek. Minister Endy Croes hunto cu 
colega Minister di Ensefiansa, Ciencia, Cultura y Deporte di 
Curacao Sithree van Heydoorn y Diputado di Infrastructura y 
Deporte di Boneiro James Kroon a traha hopi duro pa inicia e 
proyecto deportivo aki, cual tabata un exito total. Actualmente, 
a cuminsa prepara pa Weganan Interinsular 2024. 


E gran apertura lo tuma luga na Aruba di 29 di februari pa 3 
di maart 2024. Minister Endy Croes a indica cu un total di 136 
mucha y hoben di Aruba, Boneiro y Curacao lo ta participando 
den e disciplina di trefbal, dam y ahedres na Aruba. Despues 
di esaki, Weganan Interinsular lo continua na Boneiro di 14 pa 


MINISTER 


MINISTER ENDY CROES HUNTO CU IBISA TA 
PREPARANDO PA DOS PROYECTO DEPORTIVO 
GRANDI PA ARUBA 


17 di maart 2024, unda cu e mucha- y hobennan lo participa 
den e disciplina di basketball, aquatlon y futbol. E aña binidero 
e clausura lo tuma luga na Curacao di 11 pa 14 di april 2024, 
unda cu e scolnan lo participa den e disciplina di basketball, 
atletiek y volleyball. Ademas di esaki, a dialoga brevemente 
tocante Weganan Escolar 2024. 


Manera no sa, WE Aruba ta otro evento deportivo grandi, unda 
cu alrededor di mil alumno di 45 scol preparatorio, basico y 
secundario di Aruba ta enfrenta otro den un competencia 
amistoso den diferente disciplina, manera badminton, 
functional fitness, volleyball, basketball, futbol, beach tennis y 
baile deportivo. Pues, Minister Endy Croes hunto cu IBiSA ta 
preparando pa dos proyecto deportivo grandi pa nos mucha- y 
hobennan di Aruba, cual mas adelante lo duna mas informacion 
di e detayenan. Pa finalisa, e mandatario di Deporte ta agrega 
cu e tabata un bon reunion y ta sigui traha na e bienestar di 
deporte di Aruba den su totalidad. MN 

Minister Endy Croes: 


ARUBA CAISO & SOCA MONARCH 2024 LO TUMA 
LUGA NA CARNIVAL VILLAGE 


Gobierno di Aruba lo duna sosten finananciero pa cera Carnival Village 


Recientemente, Minister di Enseñansa y Deporte Endy Croes 
a reuni cu e representantenan di Stichting Musica, cual ta e 
organisacion cu ta organisa Aruba Caiso & Soca Monarch 
(ACSM) 2024. E afia binidero Aruba lo ta celebrando Carnaval 
70 y erepresentantenan di Stichting Musica a trece nan peticion 
pa organisa e ACSM 2024 januari proximo na Joe Laveist 
Sport Park. Minister Endy Croes a splica cu Joe Laveist Sport 
Park ta resorta bou di ASU y FFD, pues Gobierno di Aruba no 
por tuma decision di esaki. 


Despues cu Stichting Musica a reuni cu Minister di Deporte 
Endy Croes, Minister di Cultura Xiomara Maduro y ambos 
organisacion deportivo cu ta maneha e sport park, esta ASU y 
FFD, a tuma decision cu ACSM 2024 no lo tuma luga na Joe 
Laveist Sport Park. A duna Stichting Musica e oportunidad pa 
realisa e festival na Joe Laveist Sport Park den condicion cu 
por proteha e veld, cual lo ta hopi costoso. Tambe, a duna nan 
e alternativa pa realisa e festival aki na Carnival Village, den 


cual Gobierno di Aruba lo duna extra sosten financiero pa cera 
e luga. A evalua e opcionnan hunto y Stichting Musica a opta 
pa ACSM 2024 tuma luga na Carnival Village. 


Stichting Musica a gradici Minister Endy Croes pa e bon 
consehonan y sosten cu el a brinda pa e plannan di e 
organisacion. E mandatario di Deporte semper ta habri pa 
scucha tur organisacion y yuda pensa pa soluciona cualkier 
inkietud. Finalmente, Minister Endy Croes ta desea Stichting 
Musica hopi exito cu Aruba Caiso & Soca Monarch (ACSM) 
2024. MI 


UNION A DEMOSTRA CON MAS FUERTE € 
NOS POR TA PA CARGA E EXITO DI NOS PAIS 
= а : 

Den cuardo di e "groundbreaking" di e tanki di awa di WEB © 

Diabierna ultimo, Minister di Energia Glenbert Croes tabata 
presente na e "groundbreaking" di e tanki di WEB na Alto 
Vista. E mandatario a expresa, di ta sumamente contento cu 
porfin, despues di hopi afia cu el a wordo planifica, a logra 
inicia cu e proyecto importante aki. E proyecto aki mester a 
wordo bon prepara, mirando cu no ta facil pa baha un tanki 
asina importante pa districto di Noord, cu ta cubri un sector pa 
nos comunidad y economia asina grandi. 


Minister Croes ta felicita henter e famia di WEB, cu e gran 
logro aki. "Como Minister di Energia mi ta duna WEB tur mi 
apoyo hunto cu Utilities, y deposita tur mi confiansa, den nan 
profesionalismo, determinacion, y trabou pa inverti den nos 
comunidad, y mehora asina e infrastructura di produccion y 
distribucion di awa y di electricidad, cu ta den man di Elmar, pa 
henter Aruba " Minister Croes a expresa. 


E inversion aki ta uno hopi importante pa pais Aruba, mirando 
cu e tanki lo bay bira hopi mas grandi, y lo tin mas capacidad. 


wi! Nba 


Tambe, e material di cual ta traha e tanki lo ta uno mas duradero, 
pa asina comunidad por conta riba esaki pa hopi aña. 


Minister Croes ta felicita e director nobo di WEB, Alfredo 
Koolman, den cual Gobierno a pone tur su confiansa, e 
contratistanan cu a traha duro pa haci e "groundbreaking" aki 
un realidad, y tur e profesionalnan cu di un of otro manera 
a yuda cu nan experticio pa por logra yega na inicio di e 
proyecto aki. Aruba por tin e certesa, cu lo bay bin un tanki 
nobo na Alto Vista cu lo ta digno di e satisfaccion y confiansa 
di henter di comunidad. Aruba merece un infrastructura bunita 
pa complementa e beyesa di e pais. 


"Como Minister di Energia mi a y ta pone mi confiansa y apoyo 
total den e ehecucion di e vision y plan di inversion den e 
Infrastructura di WEB full rond di Aruba cu nos Gobierno ta 
para p'e. WEB ta carga e desaroyo di nos comunidad y di nos 
cconomia: PABIEN WEB Y PABIEN ARUBA" Minister Croes a 
expresa. ШЕШ 

PROCURADOR GENERAL DI ARUBA A BISHITA 


MINISTER THIJSE 


Procurador General di Aruba sefiora mr. Amelin Flanegin a ET 1 
haci un bishita di cortesia na Minister Plenipotenciario mr. Ady | 
Thijsen. E mandatario a haci uso di e oportuinidad pa felicita 

sefiora Flanegin cu su nombracion como Procurador General 

di Aruba. Tambe a expresa su satisfaccion y orguyo cu un yiu 

di tera ta ocupa e puesto halto aki den nos sistema hudicial. 


Sefiora Flanegin a wordo acompafia pa mr. Ton Maan, 
Procurador General pa Curacao, Sint Maarten y e islanan 
BES y mr. Guillano Schoop, Procurador General suplente pa 
Curacao, Sint Maarten y e islanan BES. 


E delegacion di e Procuradornan General di e parti Caribense 
di Reino Hulandes ta na Hulanda pa hiba algun reunionnan di 
trabao. MN 


Diamars 28 November 2025 


Asuntonan General, 

Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


DIA INTERNACIONAL DI 
DERECHONAN DI MUCHA 
Dia 20 di November a celebra Dia 
Internacional di Derechonan di Mucha, na 
unda ta dedica na honra e derecho 
fundamental di nos muchanan. Prome 
Minister a duna di conoce cu Gobierno di 
Aruba ta reafirma su compromiso na e 
principionan di e tratado internacional cu a 
wordo adopta pa Asamblea General di 
) Nacionnan Uni na 1989 na unda си 
ei! huh gh E | е — === | ampliamente ta splica e derecho di tur mucha 
, — چ‎ , Em " bou di e edad di 18 afia cu ta inclui bida, 
: salud, educacion y proteccion contra 
explotacion y abuso. "Prioridad di Gobierno ta 
pa cada mucha crece sin miedo y sin 
discriminacion. Y hunto como un sociedad 
respeta cu ta kere den su muchanan, nos ta 
lucha pa logra un ambiente sigur, di harmonia, 
amor, sin violencia, abuso y discriminacion pa 
nos ciudadanonan menor. 


REUNION CU COMISION 

CORPORATE GOVERNANCE 

Prome Minister hunto cu Minister Ursell 
Arends a reuni cu Comision Corporate 
Governance cu ta cay bou di liderazgo di 
sefior Jossy Lacle. Prome Minister a institui e 
comision aki pa asina nan yuda Gobierno 
prepara e ley y procesonan den cuadro di 
Corporate Governance. Durante e reunion, e 
comision a duna un resumen di e trabounan 
andando y a presenta tur preocupacion y 
inkietud. Prome Minister ta gradici y felicita 
Minister Arends pa tuma e liderazgo di e 
proyecto aki over den Gabinete Wever-Croes 
Il y pa e trabounan importante cu ta wordo 
desplega. 


TOOLKIT DI CODIGO DI PROTECCION 
Dialuna 20 di November, riba Dia 
Internacional di Derecho di Mucha, a tuma 
luga e lansamento oficial di e Toolkit di Codigo 
di Proteccion (CDP) y tambe e lansamento di 
e revista ASERTIVO. Prome Minister tawata 
presente na e logro hopi importante aki pa nos 
pais, y a expresa cu e tabata un momento 
bunita, caminda a presencia e resultado di e 
dedicacion di e ekipo di CDP cu a haci esaki 
posibel. E CDP ta un plataforma digital 
caminda ta inverti den e profesionalnan door 
di di duna nan e hermentnan necesario, pa 
por eherce nan trabou mucho mas miho, y 
asina garantisa proteccion pa e muchanan. 

LEY PLAN DI MAYOR 

Diamars 21 di November, a tuma luga den 
Parlamento di Aruba e reunion publico pa trata 
e Ley di Plan di Mayor. E ley a wordo aproba. 
Plan di Mayor ta un ley sumamente importante 
na bienestar general di nos muchanan cu ta 
stipula cu ora un pareha separa, nan mester 
yega na un plan con tur dos lo sigui ta parti di 
e bida di e muchanan. Esaki sigur ta algo hopi 
positivo pa nos comunidad pasobra despues di 
decision pa separacion, mayornan a base di e 
ley aki por dicidi hunto con pa sigui padilanti 
poniendo nan yiunan centraal. 


SENOR RENDOLF A. LEE, E SIGUIENTE 
MIEMBRO PA ARUBA DEN RAAD VAN STATE 
Diabierna ultimo durante e reunion di Conseho di 
Minister di Reino, a aproba señor Rendolf (Andy) 
A. Lee, como e siguiente miembro pa Aruba den 
Raad van State, cuminsando prome di Januari 
2024.. Mirando e trayectoria profesional di señor 
Lee,  representantenan di un comision 
independiente, a bin na e conclusion cu e lo ta un 
bon candidato pa por representa Aruba. Basa riba 
e recomendacion aki, Conseho di Minister di 
Reino, durante e reunion diabierna mainta 24 di 
November, a aproba su nombracion. 

Gobierno di Aruba ta felicita senor Lee cu su 
nombracion como miembro nobo pa Aruba den 
Raad van State, y ta dese'e hopi exito den e 


encargo nobo aki. 


SEYO DI MONUMENTO OFICIAL NA KAPEL DI 
ALTO VISTA 

Diamars ultimo, a celebra un momento hopi 
special, na unda a pone e seyo di monumento 
oficial na Kapel di Alto Vista, y a anuncia e 
embeyecimento di e area rond di e kapel. Kapel di 
Alto Vista ta un luga cu pa hopi ciudadano di pais 
Aruba tin un significacion hopi special. Hopi ta 
esnan cu ta bay eynan pa practica nan fe, pa por 
medita, y of pa recarga energia. Cu e paso aki, 
Gobierno ta cumpli cu un deseo mas di nos 
ciudadanonan pa conserva e kapel aki, dunando 
garantia na futuro generacionnan, cu e luga 
special y santo aki lo keda wordo conserva 


CELEBRACION DI SINTERKLAAS Y SU PIETNAN 
Recientemente, un cantidad grandi di persona 
tabata presente na e waf di Aruba Ports Authority 
(APA), pa asina saluda Sinterklaas y su Pietnan na 
nan yegada na Aruba. Despues di a baha di e 
barco y saluda tur e muchanan presente, 
Sinterklaas y su 85 Pietnan a bay den un parada, 
direccion Renaissance Marketplace, na unda a 
organsa diferente show, y actividad pa tur e 
muchanan. 

Prome Minister tabata para dilanti 
bestuurskantoor, pa asina por a presencia e 
bunita parada, y na unda, e tabata tin e 
oportunidad di comparti e dia special aki cu tur e 
muchanan para eybanda. E mandatario ta gradici 
Minister Xiomara Maduro, pa semper duna sosten 
na cultura di Aruba, Departamento di Cultura, 
Aruba Ports Authority, DOW, Polis, y Crisis 
Management Office, pa a organisa un actividad 
asina exitoso pa e muchanan 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uzae 
benificionan aki pa 
engrandece nos mes 
y Aruba. 

ANA DI UNION Y POSITIVISMO! 

